stanford-oval/wikipedia huggingface dataset:
גיוס קולות עמוק
יעילות

בשנת 2014, פורסם מאמר מאת מייקל ג'יי לאקור, When contact change minds, שוחרר המראה ששיחת קנבס יכולה לשנות דעה אך המאמר נמשך בחזרה בשנה שלאחר מכן בשל זיוף נתונים.
קאלה וברוקמן הגיעו מאוניברסיטת ייל, והשתמשו בשיטות של מחקרי שדה (בהנחיית מדעני המדינה Alan Gerber ו-Donald Green) כדי לבדוק אילו שיטות עובדות בהקשר של שכנוע מצביעים בעמדות פוליטיות. בשנת 2017, קאלה וברוקמן פרסמו מחקר שסיכם 49 עבודות שדה. המחקר מצא כי שיטות מסורתיות כמו מודעות בטלוויזיה, שיחות טלפון קצרות או שיחות קצרות בפתח הבית בבחירות הכלליות בארצות הברית היו בעלות השפעה אפסית על שינוי דעת הבוחרים או הצבעה בבחירות.
מחקר של קאלה וברוקמן, שפורסם ב-2016, מצא כי לשיחות של עשר דקות בשיטה זו בנושאים הקשורים לטרנסג'נדר הייתה השפעה על השקפות התושבים.
לעומת התועלת הזניחה בשיחות קצרות או מודעות, מתוך ששה מחקרים שהם קיימו בנושא, קאלה וברוקמן מצאו שלשיחות עומק יש השפעות בנות-מדידה. אחד המרכיבים המרכזיים לטענתם הוא שיחה הנוגעת לנושא אישי וכן מתן כבוד לאדם איתו משוחחים.
בשנת 2017, נוצר ארגון Changing the Conversation Together, ארגון אזרחי שהקים צוות לאומי לשם שיחות מצביעים עמוק. ארגון זה מבוסס מתנדבים ומובל על ידי אנשי מקצוע. הארגון עזר להפוך את דפוסי ההצבעה בסטטן איילנד ב-2018 ופנסילבניה ב-2020.
ראו גם

אמפתיה
תקשורת לא-אלימה
סאטיאגרהא
התנגדות בלתי אלימה
קמפיין פוליטי
סיפר
הערות שוליים

1 2 3 4 5 6  Kroll, Andy (2020-07-15). "Can Millions of Deep Conversations With Total Strangers Beat Trump -- and Heal America?". Rolling Stone. Retrieved 2021-03-29.
1 2  הרצאה ברשת, INSIGHTS FROM DEEP CANVASSING: PROVEN SCRIPTS FOR TRANSFORMATIONAL OUTREACH, Netroots Nation, 15 ביוני 2022, 3 דקות מתחילת הסמינר
1 2  הרצאה ברשת, INSIGHTS FROM DEEP CANVASSING: PROVEN SCRIPTS FOR TRANSFORMATIONAL OUTREACH, Netroots Nation, 15 ביוני 2022, 10 דקות מתחילת הסמינר
1 2  LaCour, Michael J.; Green, Donald P. (2014-12-12). "When contact changes minds: An experiment on transmission of support for gay equality". Science (באנגלית). 346 (6215): 1366–1369. Bibcode:2014Sci...346.1366L. doi:10.1126/science.1256151. ISSN 0036-8075. PMID 25504721.
↑  Resnick, Brian (2016-04-07). "These scientists can prove it's possible to reduce prejudice". Vox (באנגלית). נבדק ב-2021-03-29.
↑  Kalla, Joshua; Broockman, David E. (2017-09-25). "The Minimal Persuasive Effects of Campaign Contact in General Elections: Evidence from 49 Field Experiments" (באנגלית). Rochester, NY. SSRN 3042867.
↑  Matthews, Dylan (2017-09-28). "A massive new study reviews the evidence on whether campaigning works. The answer's bleak". Vox (באנגלית). נבדק ב-2021-03-29.
↑  Broockman, David; Kalla, Joshua (2016-04-08). "Durably reducing transphobia: A field experiment on door-to-door canvassing". Science (באנגלית). 352 (6282): 220–224. Bibcode:2016Sci...352..220B. doi:10.1126/science.aad9713. ISSN 0036-8075. PMID 27124458.
↑  Deep Canvassing Helped Elect Democrat Max Rose in Staten Island, Now This News, 11/30/18
↑  Massing, Michael (2020-02-04). "Opinion | To Sway Swing Voters, Try Empathy". The New York Times (באנגלית אמריקאית). ISSN 0362-4331. נבדק ב-2022-04-26.
↑  "The American Prospect Ideas, Politics & Power". NowThis News (באנגלית). נבדק ב-2022-04-26.
דדה

.
לאונרדו דה דאוס סנטוס (פורטוגזית: Leonardo de Deus Santos;‏ נולד ב-18 באפריל 1978), המכונה דדה, הוא כדורגלן עבר ברזילאי ששיחק בעמדת המגן השמאלי.
קריירה

דדה נולד בבלו הוריזונטה, וכבר בהיותו ילד שיחק כדורגל עם ששת אחיו. את קריירת המועדונים שלו הוא החל בקבוצת הנוער של המועדון המקומי, אתלטיקו מיניירו. בסיום תקופת הנוער צורף לסגל הבוגר של הקבוצה. ב-1997 נבחר לשחקן העונה בליגת העל הברזילאית על ידי המגזין Placer.
ביולי 1998 חתם בבורוסיה דורטמונד, הפך לאחד השחקנים המרכזיים בקבוצה והוביל את הקבוצה לזכייה באליפות הבונדסליגה בעונת 2001/2002. בשנת 2002 צורף לקבוצה אחיו של דדה, לאנדרו, והשניים שיתפו פעולה לסירוגין עד 2004. באותה שנה (2002) העפיל עם דורטמונד לגמר גביע אופ"א, בו הפסידה הקבוצה לפיינורד ההולנדית בתוצאה 2:3. לאחר תקופה קצרה בסגל הנבחרת האולימפית, שנקטעה בשל פציעה בברך, הוא ערך את הופעת הבכורה בנבחרת ברזיל בניצחון 1:4 על נבחרת הונגריה באפריל 2004.
ב-18 באוגוסט 2007 הפך דדה לשחקן הדרום אמריקני עם הכי הרבה הופעות בבונדסליגה, לאחר שעבר את בן ארצו ג'ובאני אלבר. הוא גם השחקן הוותיק ביותר בדורטמונד, ומאז ה-23 באוקטובר 2007 הוא מחזיק באזרחות גרמנית.
במשחק הפתיחה של עונת 2008/2009, שהסתיים בניצחון 2:3 על באייר לברקוזן, נפצע דדה ברצועה הצולבת הקדמית. פציעה זו התבררה כקשה, והוא חזר לשחק רק בהפסד 2:1 לשטוטגרט ב-7 במרץ 2009.
בשנת 2011 עבר דדה לקבוצת אסקישהירספור הטורקית שם שיחק עד לפרישתו ממשחק פעיל בשנת 2014, ומונה לעוזר מאמן הקבוצה.
אחיו, לוקאס ולאנדרו גם הם כדורגלנים מקצועיים.
תארים

גביע אופ"א: סגנות (2002)
בונדסליגה: אליפות (2002, 2011)
הגביע הגרמני: סגנות (2008)
גביע הליגה הגרמני: סגנות (2003)
גרוב ונצ'רס

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |
Grove Ventures logo
 נתונים כלליים
 סוג:  קרן הון סיכון
 מייסדים:  דב מורן, סיגלית קלימובסקי, לוטן לבקוביץ
 תקופת הפעילות:  2016–הווה (כ־8 שנים) 
 משרד ראשי:  תל אביב
 אנשי מפתח:  דב מורן, לוטן לבקוביץ, ליאור הנדלסמן, רננה אשכנזי, סיגלית קלימובסקי, עומרי גרין
  
 www.grovevc.com
 
גרוב ונצ'רס (Grove Ventures) היא קרן הון סיכון ישראלית, המנהלת כחצי מיליארד דולר, שהושקעו בעשרות חברות הזנק ישראליות ובינלאומיות. הקרן מתמקדת בהשקעות ביזמים ישראלים בשלבים מוקדמים ושמה דגש על שווקים המצויים על סף מהפכה דיגיטלית ועל חברות בעלות טכנולוגיה משמעותית. מתוך תפיסה זו, תחומי ההשקעה של הקרן ממוקדים בתוכנה וחומרה לחברות וארגונים, בתשתיות ובטכנולוגיות (כגון תשתיות ענן, כלים למפתחים, בינה מלאכותית, מחשוב במוצרי קצה, שבבים, סנסורים, מחשוב קוונטי, אנרגיה, אקלים וכו').
הוגה והמייסד המוביל של הקרן הוא המשקיע והיזם הסדרתי דב מורן, הידוע כממציא הדיסק און-קי ומי שמכר את חברת M-Systems לסנדיסק בתמורה ל-1.6 מיליארד דולר. השותפים לצדו בקרן הם לוטן לבקוביץ, רננה אשכנזי וליאור הנדלסמן.
היסטוריה

הקרן הוקמה בשנת 2016 על ידי דב מורן, סיגלית קלימובסקי ולוטן לבקוביץ' במטרה להשקיע בחברות הזנק בשלבים מוקדמים.
הקרן הראשונה "גרוב I" גייסה 110 מיליון דולר ב-2017. עם החברות בהן השקיעה נמנות Wiliot, ActiveFence, Navina ו-NeuroBlade.
הקרן השנייה "גרוב II" גייסה 123 מיליון דולר ב-2020. תמהיל המשקיעים כלל גופים מוסדיים מישראל ומהעולם, גופי Family Office ומשקיעים אסטרטגיים, ובהם תאגיד שניידר אלקטריק הצרפתי, המתמחה בניהול אנרגיה ואוטומציה תעשייתית. עם ייסוד הקרן השנייה הודיעה הקרן על הצטרפותו של ליאור הנדלסמן, ממייסדי סולאראדג', כשותף בקרן.
הקרן השלישית "גרוב III" גייסה 185 מיליון דולר ב-2022, ולצדה הוכרז על קידומה של רננה אשכנזי ממנהלת השקעות לשותפה בקרן.
ב-2023 הפכה הקרן לקרן הישראלית היחידה ברשימת הקרנות המובילות של Founder's Choice - רשימה המדרגת את קרנות ההון סיכון בעולם לפי העדפות היזמים.
הערות שוליים

↑   אלירן רובין, קרן גרוב ונצ'רס שהקים דב מורן השלימה גיוס של 110 מיליון דולר, באתר TheMarker‏, 25 באוקטובר 2017
↑  יסמין יבלונקו, ‏גרוב ונצ'רס של דב מורן גייסה קרן שנייה של 120 מיליון דולר, באתר גלובס, 18 בפברואר 2020
↑  מאיר אורבך, גרוב ונצ'רס של דב מורן גייסה 120 מיליון דולר, באתר כלכליסט, 18 בפברואר 2020
↑  מאיר אורבך, שניידר אלקטריק השקיעה 10 מיליון דולר בקרן גרוב ונצ'רס של דב מורן, באתר כלכליסט, 23 בפברואר 2020
↑  סופי שולמן, תחשבו טוב ממי לקחת כסף ועוד 21 עצות בדרך לסטארט־אפ ששווה מיליארדים, באתר כלכליסט, 18 במרץ 2021
↑  James Spiro, Grove Venture Partners adds Lior Handelsman as Partner, CTECH - www.calcalistech.com, ‏2020-07-20
↑  Grove Ventures head honcho brings in SolarEdge founder as new investing partner, Geektime, ‏2020-07-20 (באנגלית)
↑  Ricky Ben-David, Israeli VC firm Grove Ventures raises $185m fund to back early-stage startups, www.timesofisrael.com (באנגלית אמריקאית)
↑  היזמים דירגו קרנות הון סיכון: Khosla Ventures..., באתר tech12, ‏2023-02-15
גרוב מטאל

| --- | --- |

 מקורות סגנוניים:  ת'ראש מטאל, הבי מטאל, סלאדג' מטאל, קרוסאובר ת'ראש
 מוצא:  ארצות הברית, הממלכה המאוחדת 
 כלים:  גיטרה חשמלית, גיטרת בס, תופים
 פופולריות מיינסטרים:  משנות ה-1990 והלאה
 
גרוב מטאל (באנגלית: Groove metal; נקרא גם פוסט-ת'ראש) הוא תת-ז'אנר של ז'אנר הת'ראש מטאל, שהחל את דרכו בתחילת שנות התשעים. גרוב מטאל הוא שילוב של מספר סגנונות של שנות השמונים, הכוללים הבי מטאל מסורתי, ת'ראש מטאל וקרוסאובר ת'ראש/הארדקור פאנק. אלבומים כמו Cowboys From Hell של פנטרה, Beg to Differ של Prong ו-Make Them Die Slowly של White Zombie, היו הראשונים לשלב גרוב עם ת'ראש מטאל.
מאפיינים אמנותיים

הגרוב מטאל מאופיין בעיקר בנגינת ריפים ת'ראשיים במהירות בינונית עם דגש על הכבדות והגרוביות ופחות על מהירות גבוהה.
הצליל בדרך כלל נמוך ומלווה בדיסטורשן כבד של הגיטרה, שמרבה להשתמש באקורד כוח ובפאלם מיוט. הצליל מאופיין בהגברת הצלילים הגבוהים (trebele) והגברת הצלילים הבאסיים (bass) שלו.
בדומה לשאר סגנונות המטאל, תפקיד הבאס בדרך כלל עוקב אחרי הריפים של גיטרת הקצב, אך לפעמים משמש כהקדמה לריף. נפוץ השימוש בדיסטורשן לבאס.
השירה לרוב מורכבת מהשירה הת'ראשית הצעקנית, שירת הארדקור ושירה נקיה.
תפקיד התופים נוהג להשתמש בדאבל באס, אך לא באופן רציף ומהיר כמו בת'ראש מטאל, אלא לפרקי זמן קצרים בשיר.
להקות בולטות

| 0 | 1 | 2 |
| --- | --- | --- |
|  A.N.I.M.A.L.  Betzefer  Cavalera Conspiracy  Chimaira  Damageplan  DevilDriver  Exhorder |  Fear Factory  Five Finger Death Punch  Gojira  Grip Inc.  Lamb of God  Machine Head  Meshuggah |  Pantera - (מהאלבום Cowboys From Hell והלאה)  Prong - (מהאלבום Beg to Differ והלאה)  Sepultura - (מהאלבום Chaos A.D. והלאה)  Soulfly  The Haunted  White Zombie (מהאלבום Make Them Die Slowly והלאה) |
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
גנריך בוריסוביץ' גופמאן

| --- | --- |

 לידה:  28 בפברואר 1922 אירקוטסק, ברית המועצות ברית המועצות
 פטירה:  22 במאי 1995 (בגיל 73) מוסקבה, רוסיה רוסיה
 מקום קבורה:  בית העלמין וגנקובסקויה 
 מדינה:  ברית המועצות 
 השתייכות:  חיל האוויר הסובייטי חיל האוויר הסובייטי
 תקופת הפעילות:  1940–1962 (כ־22 שנים)
 דרגה:   פולקובניק (אל"ם)
 תפקידים בשירות
 מפקד הגף ומפקד טייסת באוגדת התעופה ההתקפית מס' 214
 פעולות ומבצעים
 מלחמת העולם השנייה
 עיטורים
 גיבור ברית המועצות (26 באוקטובר 1944)   עיטור כוכב הזהב   עיטור לנין   3 עיטורי הכוכב האדום (30 באפריל 1943; 6 בנובמבר 1943; 30 בדצמבר 1956)   2 עיטורי הדגל האדום (29 באפריל 1944; 21 ביולי 1945)   2 עיטורי המלחמה הפטריוטית הגדולה מדרגה ראשונה (23 ביולי 1944 ויחד עם כלל הלוחמים בצבא האדום 6 באפריל 1985)   עיטור אלכסנדר נבסקי (14 באוקטובר 1944)   מדליית על הגנת קווקז (מס' 042858) (30 באוגוסט 1944)   מדליית הניצחון על גרמניה במלחמת העולם השנייה (12 באוגוסט 1945)   עיטור מסדר ידידות העמים (26 בפברואר 1982)  מדליית על מעשה רב בצבא ומדליות אחרות  
 תפקידים אזרחיים
 סופר
 הנצחה
 יד זיכרון על קברו
 
גנריך בוריסוביץ' גופמאן (28 בפברואר 1922, אירקוטסק – 22 במאי 1995, מוסקבה) היה טייס וסופר צבאי יהודי-סובייטי, גיבור ברית המועצות.
ביוגרפיה

נולד ב-28 בפברואר 1922 בעיר אירקוטסק. בספטמבר 1922 משפחתו עברה למוסקבה. בשנת 1940 סיים את לימודיו בבית הספר (ט' שנים) ובמועדון המעופף דזרז'ינסקי במוסקבה.
גויס לצבא מאז יולי 1940, למד בבתי ספר לתעופה צבאית של טייסים בסלונים (יולי-אוגוסט 1940), פסטאווי (1940 - 1941) וצ'קאלוב (יוני-אוגוסט 1941) וביוני 1942 סיים אותו.
באוגוסט-נובמבר 1942 - טייס של רגימנט תעופה מילואים 34 (במחוז הצבאי של מוסקבה), בנובמבר 1942 - מרץ 1943 - טייס של רגימנט תעופת המילואים ה -10 (במחוז הצבאי של וולגה). בינואר-מרץ 1943 הטיס את מטוסי התקיפה איליושין II-2 לחזית סטלינגרד.
השתתף במלחמת העולם השנייה: באפריל-מאי 1943 כמפקד הגף ברגימנט התעופה ההתקפי מס' 190 של אוגדת התעופה ההתקפית מס' 214, במאי 1943 - מאי 1945 - טייס בכיר, מפקד הגף, בהמשך, סגן מפקד ומפקד טייסת האוויר של רגימנט התעופה ההתקפית מס' 322 באותה האוגדה. נלחם בחזית הצפונית-קווקזי, כחלק ארמיית החוף הנפרדת, על החזית הבלטית השנייה ובחזית לנינגרד. השתתף במבצעים נובורוסיסק-טמן, קרץ'-אלטיגן, קרים, רז'יצה-דווינה, ריגה, ו(רו') כיתור כוחות וורמאכט בקורלנד.
במהלך הפלישה לפרוסיה המזרחית בהשתתפו בהפצצות הראשונות, לפי זיכרונותיו, שידר בתקשורת בין המטוסים את המילים הבאות:
לכולם! לכולם! לכולם! העברי הראשון חצה את הגבול של גרמניה במטוס. אני מתחיל להפגיז: אחד... שתיים... שלוש...
.
במהלך המלחמה ביצע 146 גיחות במטוסי ההתקפה של איליושין-2 ואיליושין-10 לצורך תקיפת כוח אדם וציוד אויב, והפיל 2 מטוסי אויב בקרבות אוויר.
על אומץ וגבורה שהציג בקרב עם הכוח הפולש הוענק לו בצו הנשיאות העליונה של ברית המועצות מ-26 באוקטובר 1944 עיטור גיבור ברית המועצות עם הענקת עיטור לנין ומדליית כוכב הזהב הנלווים לעיטור הראשון כשהוא בדרגת לויטננט בכיר.
לאחר המלחמה עד פברואר 1946 המשיך לפקד על טייסת האוויר של הרגימנט במחוז הצבאי הבלטי.
בשנת 1950 סיים את לימודיו באקדמיית חיל האוויר שביישוב מונינו ליד מוסקבה. בשנים 1950 - 1953 היה סגן מפקד של רגימנט אווירי התקפי במחוז הצבאי הבלטי, ובשנים 1953 - 1962 היה מרצה בכיר לתעופה בקורסי קצינים מרכזיים "ויסטרל". מאז פברואר 1962 יצא לגמלאות בדרגת קולונל והתגורר במוסקבה.
חבר התאחדות סופרי ברית המועצות ובהמשך של רוסיה מאז 1966, מחבר ספרים רבים.
ביולי 1974 היה בתצוגה אווירית בהנובר שם הוא היה גם יעד לסוכן CIA
הצטרף או צורף ב-1983 להוועד האנטי-ציוני של הציבור הסובייטי.
נפטר ב-22 במאי 1995. נקבר בבית העלמין ואגנקובסקויה במוסקבה.
ב-30 באוקטובר 2015 כשבנו, המשורר ויקטור גופמן, נרצח בדירתו נגנבו העיטורים הצבאיים של גנריך גופמאן.
המשפחה

אשתו - מאיה מירונובנה גולדנברג, בת דודה של המלחין מרק קופיטמן, נהרגה בהתרסקות מטוס.
בנים - המשורר ויקטור גופמן (1950 - 2015); אלכסנדר גופמן (נולד ב-1955).
כתביו וספריו

המטוס התרסק מעל המטרה (ספריית הרפתקאות צבאיות) (1959) (ברוסית).
אופי טייס (סיפורים על טייסי גדוד סבסטופול במסגרת ספריית המגזין "הלוחם הסובייטי") (1960) (ברוסית)
ולדימיר איליושין (בסדרה "גיבורים שחיים איתנו") (1961) (ברוסית)
קפיצה משמש (בסדרה "גיבורים שחיים איתנו") (1963) (ברוסית)
ההמראה ממשיכה (1964) (ברוסית)
לידתו של מעשה גבורה: סיפורים על טייסים (1964) (ברוסית)
משפחה עם כנפיים (1965) (ברוסית)
גיבורי טגנרוג. סיפור תיעודי (המשמר הצעיר) (1966) (ברוסית)
נסיינים (1966) (ברוסית)
שבט הנשרים: סיפור תיעודי (1969) (ברוסית)
הגנרל השחור (1970) (ברוסית)
שתיים מעל אוקיינוס (1975) (ברוסית)
פקיד גסטאפוו (1978) (ברוסית)
לא בשביל התהילה: סיפורים (1980) (ברוסית)
בני דורי: סיפורים דוקומנטריים (1982) (ברוסית)
סיפורים (1982) (ברוסית)
הערות שוליים

↑  מידע מבסיס הנתונים "גבורת העם" (ברוסית)
↑  דף על שמו באתר "גיבורי המדינה" (ברוסית)
↑  מידע מבסיס הנתונים "גבורת העם"(ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
1 2  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מידע מבסיס הנתונים "גבורת העם" (ברוסית)
↑  מסמך הדיווח התקופתי מארכיון סי. אי אי.
↑  "Поэт Виктор Гофман найден убитым в Москве". lenta.ru. נבדק ב-2015-10-31.
↑  Роман Трахтенберг «Моя родословная»
↑  Интервью с Владимиром Вигилянским
| --- | --- |
בקרת זהויות :  NLI: 987007429744105171  NKC: jx20060506014  VIAF: 85144648416261737580   WorldCat (עם VIAF): 85144648416261737580
דגי שמש

| דגי שמש |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: מקריני סנפיר
סדרה:: נפוחיתאים
משפחה:: דגי שמש
שם מדעי
 Molidae ‏בונפרטה, 1832
דְּגֵי-שֶׁמֶשׁ (שם מדעי: Molidae) היא משפחת דגי גרם מסדרת הנפוחיתאים המהווים את הגדולים שבמחלקת מקריני סנפיר.
מאפיינים

הגדול בבני המשפחה הוא דג שמש מגובשש, השוקל 2 טון ואורכו 4.6 מטר. שאר המינים מעט יותר קטנים אבל דומים בצורתם – גוף עגלגל ושטוח ביותר, 2 סנפירים עצומים בקצוות הגוף במקום זנב ופה זעיר ביחס לגוף. דגי השמש קרויים כך עקב צורתם הדומה לשמש זורחת. הם נעים מעט מאוד ויכולים לצלול לעומק רב בחיפוש אחר מזון. הם מתנקים במשטחי ניקוי על ידי דגים נקאים שונים או עופות ים כמו שחפים.
הם ניזונים בעיקר ממדוזות או מסלפות, אך גם מדגים קטנים וסרטנים קטנים.
מיון

משפחה דגי שמש (Molidae)
סוג אוסטרומולה (Austromola) – נכחד
סוג Eomola – נכחד
סוג ומין יחיד דג שמש חד-זנב (Masturus lanceolatus)
סוג דג שמש (Mola)
סוג ומין יחיד דג שמש דק (Ranzania laevis)
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
| --- | --- |
בקרת זהויות :  NLI: 987007541014605171
דאגלס מקגרגור (פסיכולוג)

| --- | --- |
אין תמונה חופשית
 לידה:  1906 דטרויט, ארצות הברית 
 פטירה:  1 באוקטובר 1964 (בגיל 58 בערך) מסצ'וסטס, ארצות הברית 
 מדינה:  ארצות הברית ארצות הברית
 השכלה:  אוניברסיטת הרווארד  אוניברסיטת ויין 
 מעסיק:  המכון הטכנולוגי של מסצ'וסטס, המכון ההודי לניהול קולקטה, בית הספר  לניהול MIT סלואן 
 
דאגלס מאריי מקגרגור (באנגלית: Douglas Murray McGregor; 1906 – 1 באוקטובר 1964)  היה פסיכולוג אמריקני, שפיתח בשנות השישים של המאה ה-20 את אסכולת יחסי אנוש בניהול.
ביוגרפיה

נולד בדטרויט. סיים תואר שני (1944) ולאחר מכן דוקטורט (1955) בפסיכולוגיה באוניברסיטת הרווארד. כיהן כמרצה בחוג לניהול ב-MIT. בשנים 1948-1954 כיהן כנשיא הקולג' הפרטי אנטיוק באוהיו (שנקרא לאחר מותו על שמו, עד ששונה בשנת 2010). כן הרצה בבית הספר ההודי לניהול בכלכתה.
ספרו הידוע ביותר, "The Human Side of Enterprise", יצא ב-1960.
תאוריה X מול תאוריה Y

מקגרגור הבחין בין שני מודלים ליחסי עבודה, מבחינת הנהלת ארגון כלשהו:
תאוריה  X, לפיו מניחה ההנהלה לעובדי הארגון אינטרס כלכלי צר וכי מטרתם היא לעבוד כמה שפחות תמורת שכר כספי גבוה ככל הניתן. על פי גישה זו, על מנת לגרום לעובדים לעבוד ולהעלות את רווחי הארגון מהם יש להשתמש בהגברת הפיקוח על ידי נהלים והוראות רבים ככל הניתן, תוך הנחה כי על הממונה להכריח את עובדיו לעבוד בניגוד לנטייתם הטבעית, ותמורת תשלום כספי בלבד. הטענה היא שהעובד הוא מטבעו עצלן, חסר שאיפות, שונא אחריות, מעדיף להיות מונהג, ואינו באמת מעוניין להצליח לעבודתו, אלא רק לזכות בתגמול כספי. דגם זה מתאים בחלקו לאסכולת הניהול המדעי של פרדריק וינסלאו טיילור, שהייתה שלטת בתחילת המאה ה-20.
תאוריה Y, לפיו מניחה ההנהלה כי לעובדי הארגון נטייה טבעית להשקעה בעבודתם וליצירת זהות ונאמנות לארגון, שכן יש להם אינטרסים החורגים מהאינטרס הכלכלי הצר. על פי גישה זו על מנת להעלות את רווחי הארגון מעובדיו, יש לעודדם לפתח תכונות כגון יצירתיות, דמיון בעבודה, דרך הרחבת תחום אחריותם והתייחסות פתוחה ומתחשבת בהם. גישה זו הושפעה מניסויי הות'ורן.
על פי מקגרגור, המנהל צריך להחליט לפי איזו גישה הוא רוצה לעבוד איתה מול עובדיו ואיך הוא רואה בהם. תאוריה Y היא הדגם המביא לניצול מרבי של העובדים ולעליה ברווחי הארגון.
דגים אמפיביים

היבשתנים הם כנראה הקבוצה שהסתגלה באופן הקיצוני ביותר לחיים הקרקעיים מבין הדגים האמפיביים הקיימים. בעלי חיים אלו יכולים להעביר את זמנם על היבשה במשך ימים אחדים. בתמונה מהמין .
המין  מהסוג אנבס שבמשפחת האנבסיים (Anabantidae).
המין .
דגים אמפיביים היא קבוצה לא טקסונומית של דגים, המסוגלים לעזוב את המים ולשהות על היבשה באופן זמני. יצורים אלו נעים בשיטות ודפוסים שונים, כגון תנועה גלית, קפיצה או מעין הילוך, ומפגינים שימוש בחלקים שונים של הגוף כמו סנפירי חזה, האגן והזנב.
בתהליך שנקרא היפוך אבולוציוני (evolutionary reversal) (ראו הומופלסיה), חיים "כפולים" אלו התפתחו בנפרד אצל מספר מינים לאורך ההיסטוריה, אחדים נכחדו מכבר ואחרים עדיין קיימים. אחד מהמקרים האלו נוגע לכל בעל חוליות יבשתי שחי אי פעם, והוא אכלוס הקרקע על ידי אבותיהם הקדומים הדגים. אלו הדגים שהעזו ועלו אל היבשה, החלו לשגשג בה ולתפוס גומחות אקולוגיות פנויות, מה שהוביל לשליטה של החולייתנים עליה. רבים מהדגים הקדומים היו בעלי איברים דמויי-ריאות, ואחרים, ביניהם דגי הריאות, עדיין מחזיקים בהם. בשונה מהם, אצל רוב מיני הדגים המודרניים התפתחו איברים אלו לשלפוחיות אוויר, שעוזרות להם לשלוט בציפה. בשל כך, הדגים האמפיביים החסרים את הריאות מפגינים הסתגלויות אבולוציוניות אחרות לחיים מחוץ למים, כגון צריכת חמצן מהזימים או מהעור שלהם. בנוסף, חלק מן הדגים האמפיביים מסוגלים לראות בבירור דרך האוויר, על אף השוני בינו לבין המים.
רשימה של דגים אמפיביים > נושמי ריאות

מספר דגים בעלי "ריאות": כיום הם נחשבים נכחדים. חלק מקבוצה זאת היו האבות הקדומים של קבוצת בעלי ארבע רגליים.
דגי ריאות (dipnoi): שישה מינים, בעלי זימים דמויי גפיים והיכולת לנשום אוויר.
רשימה של דגים אמפיביים > נושמי זימים או עור

יבשתנים (Oxudercinae): תת-משפחה זו היא כנראה בעלת היכולת הגבוהה ביותר להסתגלות לקרקע מבין כל הדגים. יבשתנים נמצאים בביצות שמכילות מנגרובים באפריקה ובאוקיינוס האטלנטי-הודי, הם יכולים לשרוד ביבשה עד כשלושה ימים וחצי. יבשתנים נושמים דרך העור שלהם ודרך הרירית שנמצאת בפיהם (קרום רירי) וגם דרך הלוע. זה דורש מן היבשתנים להיות רטובים ומגביל אותם לאזורי מחיה לחים בלבד.
כמה צלופחאים (Anguilliformes): ישנם צלופחים, כמו צלופח אירופאי וצלופח אמריקאי, אשר יכולים לחיות ביבשה לתקופת זמן ממושכת אם האדמה לחה.
ראשנחשיים (Channidae): משפחת דגים זאת חייבת לצרוך אוויר תוך תקופות זמן מסוימות אחרת היא תטבע.
צלופח חשמלי, מין דרום אמריקאי הפותר את בעיית המחסור בחמצן במימי האמזונאס בנשימת אוויר.
לקריאה נוספת

Sayer, M. D. J., and J. Davenport (1991), "Amphibious fish: why do they leave water?", Reviews in Fish Biology and Fisheries 1(2): 159-181.
Sayer, Martin DJ (2005), "Adaptations of amphibious fish for surviving life out of water.", Fish and Fisheries 6(3): 186-211.
הערות שוליים

↑  themudskipper.org
גנרטור תרמואלקטרי

גנרטור תרמואלקטרי הוא מחולל חשמל, המשמש, בין השאר, משימות חלל ארוכות שנים. עקרון הפעולה שלו מבוסס על העובדה שיסוד רדיואקטיבי, כמו פלוטוניום, הוא יסוד לא יציב, אשר דועך ובסופו של תהליך הדעיכה, הוא הופך לאיזוטופ יציב של עופרת. תהליך הדעיכה הזה מייצר גם חום רב. 
במחולל התרמואלקטרי החום מנוצל לייצור חשמל. בארצות הברית, המחוללים הללו הם בדרך כלל מטיפוס SNAP והם שימשו במשימות חלל שונות.
עקרון עבודה

המחולל בנוי ממכל עמיד המכיל בתוכו את החומר הרדיואקטיבי. מצמדים חומניים ממוקמים בקירות המכל והם מחוברים למקרן חום. החום המיוצר על ידי דעיכת החומר הרדיואקטיבי, זורם דרך המצמדים החומניים אל מקרני החום, ויוצר תוך כדי כך חשמל.
החומר הרדיואקטיבי הוא לרוב פלוטוניום-238 מכיוון שהוא דורש את מינימום עמידות חומר המכל ויש לו את תוחלת החיים הגדולה ביותר. יש לו זמן מחצית החיים של 87 שנים, כך שהוא מספיק טוב עבור משימות מחקר של מערכת השמש. עם זאת, המצמדים החומניים מאבדים מאמינותם והם מקצרים את זמן החיים של גנרטור כזה.
שימושים במשימות חלל

האפשרות להשתמש באנרגיה סולארית מוגבלת בחלל. הן בגלל מרחק רב מהשמש המוריד את הניצולת עבור חלליות, והן בגלל מעברי יום-לילה, ובלאי של מצברים עבור רוברים על כוכבי לכת שונים (בעיקר על מאדים).
מסיבות אלו רווח השימוש במחולל תרמואלקטרי במשימות חלל שונות, ומהווה פתרון אמין, המספק הספק חשמלי יציב, לאורך זמן ארוך, ובמקרים מסוימים אף לעשרות שנים.
בחללית פיוניר 10 ששוגרה ב-1972, המחולל החזיק 31 שנים.
פיוניר 11
ויקינג 1
ויקינג 2
גלילאו
(רובר) קוריוסיטי
בחלליות וויאג'ר 1 ווויאג'ר 2 המחולל פועל מאז 1977, אך כנראה שיפסיק לספק אנרגיה מספקת בין 2020 ל-2026.
בדיקת המחולל התרמואלקטרי של החללית קאסיני.
. החללית ניו הורייזונס בחדר ההכנה. ניתן לראות צילינדר שחור הבולט מגוף החללית - זה המחולל התרמואלקטרי
אזכורים

בסרט להציל את מארק וואטני מוזכר השימוש בגנרטור כזה לשם ניצול החום אותו הוא מפיק . עם זאת הסצנה איננה חפה מטעויות.
ראו גם

זרם תרמו אלקטרי
גנרטור רדיואיזוטופי תרמואלקטרי
הערות שוליים

↑  "How far can Voyager 1 go before we lose contact?". YouTube - Primal Space channel. נבדק ב-16 בינואר 2019. {{cite web}}:  (עזרה)
↑  http://sciencevshollywood.com/staying-warm-with-a-box-of-radiation-on-the-martian/
↑   The Martian 2015 - Hot Stuff Clip, סרטון  באתר יוטיוב
↑  https://atomicinsights.com/martians-rtg-science-errors/
| --- | --- |
בקרת זהויות :  NLI: 987007534159305171  LCCN: sh85134789
גספר סנס

| --- | --- |

 לידה:  1640 קאלאנדה, ספרד 
 פטירה:  1710? (בגיל 70 בערך) מדריד, ספרד 
 שם לידה:  Francisco Bartolomé Sanz Celma 
 שם במה:  Gaspar Sanz 
 מוקד פעילות:  נאפולי 
 מקום לימודים:  אוניברסיטת סלמנקה 
 זרם:  המוזיקה הקלאסית בתקופת הבארוק 
 שפה מועדפת:  ספרדית 
 כלי נגינה:  גיטרה 
 
גספר סנס (בספרדית: Gaspar Sanz‏; 1640 – 1710) היה מלחין ספרדי ומוזיקאי, שניגן בגיטרה ובעוגב ונחשב לאחד היוצרים והמקדמים החשובים של המוזיקה לגיטרה בתקופת הברוק. גדולי מלחיני ספרד במאה העשרים הושפעו מיצירתו וכללו נושאים ממנה ביצירותיהם.